text: Kongefamilien til sommerfotografering
  24 juli 2014 kl. 13.02
  19 medlemmer af kongefamilien tog imod et stort presseopbud fra hele Europa. Parken ved Gråsten slot lagde rammen for sommerfotograferingen.
  Det er altid noget af et tilløbsstykke, når kongefamilien stiller op til fotografering. Denne varme torsdag i juli var ingen undtagelse.
  Foruden regentparret var det kronprinsparret med deres fire børn, prins Christian, prinsesse Isabella, prins Vincent og prinsesse Josephine.
  Prins Joachim og prinsesse Marie havde deres to mindste, prins Henrik og prinsesse Athena, med, plus prins Joachims store drenge Nikolaj og Felix.
  